Liverpool
Liverpool esas urbo an la nord-westo di Anglia. Segun statistiki dil yaro 2017 ol havis  habitanti. Lua tota surfaco esas 111,84 km². Lua metropolala regiono esas la 5ma maxim populizita del Unionita Rejio, havanta cirkume 2,24 milion habitanti en 2011.

Liverpool jacas an l'estala rivo dil estuario dil fluvio Mersey, an la sud-westo dil komtio Lancashire. Ol divenis burgo en 1207, ed urbo en 1880. Ol kreskis kom portuala urbo paralele a la developo dil Industriala Revoluciono.

La populareso dil grupo The Beatles kontributis por developar lua turistala stando.

Historio 

Patento-letro dal rejulo John di Anglia anuncis la kreo dil burgo di Liverpool en 1207. Cirkume la duimo dil 16ma yarcento lua habitantaro esis nur 500 personi.

Dum la 17ma yarcento eventis kombati kun skopo di kontrolar la urbo dum l'interna milito di Anglia, inkluzinte 8-dia siejo en 1844. Akto dil Parlamento di Anglia transformis la burgo en komono en 1699, la sama yaro en ke la navo por transportar sklavi Liverpool Merchant sendesis ad Afrika.

De l'epoko Romana, la vicina urbo Chester, apud la fluvio Dee, esabis la precipua portuo Angla che la Maro di Irlando. Tamen, la sedimenti transportita dal Dee gradope komencis slamizar la portuo di Chester, e Liverpool divenis plu bona portuo. La habitantaro komencis kreskar rapide, samatempe kam la komerco kun Westal Indii augmentis. L'unesma doko por reparar navi konstruktesis en 1715.

Urbi en Anglia